Simboli mržnje u 21. stoljeću 1
2025-01-20 18:00 - 19:30 (Europe/Zagreb) | Zoom
U vremenu u kojem se mržnja često širi digitalnim medijima, prepoznavanje i razumijevanje simbola mržnje postalo je ključno za odgojno-obrazovni sustav. Simboli poput svastike, brojeva 88 i HH, konfederacijske zastave, slogana “Za dom spremni” i drugih, nose snažne poruke netrpeljivosti koje mogu poticati antisemitizam, anticiganizam, rasizam, šovinizam, rodnu netrpeljivost i druge oblike mržnje. Da bi se suprotstavili tim pojavama učitelji trebaju ne samo poznavati povijesnu pozadinu tih simbola, već i razumjeti njihov suvremeni kontekst i načine na koje se koriste u javnom prostoru, internetu i digitalnim medijima.

Cilj edukacije

Online edukacija pod nazivom “Simboli mržnje u 21. stoljeću” osmišljena je kako bi pomogla nastavnicima osnovnih i srednjih škola da:

📌 prepoznaju simbole mržnje u različitim kontekstima, uključujući grafite, društvene mreže i popularnu kulturu,

📌 razumiju povijesne korijene i razvoj tih simbola,

📌 analiziraju njihovu uporabu u suvremenom društvu, posebno u Hrvatskoj i Europskoj uniji,

📌 razviju kritički pristup koji će pomoći učenicima da prepoznaju i odupru se propagandi mržnje.

Pothodnik u Remetincu (Jovica Drobnjak)

Naljepnica u blizini zagrebačkog vrtića

Interdisciplinarni pristup

Edukacija će interdisciplinarno povezati:

povijest, radi razumijevanja povijesnih događaja i ideologija koje su oblikovale simbole mržnje,

sociologiju, za analizu društvenih uvjeta koji potiču širenje netrpeljivosti,

politiku, za proučavanje utjecaja političkih narativa na jačanje mržnje,

građanski odgoj, radi poticanja aktivnog građanstva i tolerancije među mladima,

medijsku pismenost, za kritičku analizu sadržaja na društvenim mrežama i internetu.

Karikatura u lokalnom tjedniku List Međimurje

Tematski naglasci

🇭🇷 Hrvatska specifičnost: Analiza simbola poput “Za dom spremni” i njihovog konteksta u Hrvatskoj, uključujući pravne, političke i društvene aspekte.

🇪🇺 Europski kontekst: Pojava i učestalost simbola poput svastike i konfederacijske zastave u zemljama Europske unije.

🌎 Globalni okvir: Primjeri simbola mržnje u svijetu i kako se globalizacijom šire u različite regije.

📲 Digitalna sfera: Prikaz načina na koji se simboli mržnje šire putem digitalnih platformi, uključujući memeove, videoigre i društvene mreže.

🕵️‍♀️ Povijesne paralele: Usporedba suvremenih pojava s povijesnim događajima, kako bi se ukazalo na sličnosti i razlike.

Metodologija i primjeri

Edukacija će uključivati:

📌 analizu stvarnih primjera iz Hrvatske i svijeta,

📌 diskusiju o etičkim izazovima u poučavanju ovih tema,

📌 strategije za uključivanje tema u nastavni plan,

📌 savjete za rad s učenicima kako bi ih se motiviralo na kritičko razmišljanje.

Detalji o edukaciji

📣 Platforma: Edukacija u trajanju oko 90 minuta će se održati online putem Zooma.

⏰ Termini: Edukacija je planirana u dva moguća termina: 20. siječnja 2025. (KUPI ULAZNICU ZA 1. TERMIN) i 13. veljače 2025. (KUPI ULAZNICU ZA 2. TERMIN) – oba termina počinju u 18.00 sati

👥 Ciljana publika: Učitelji povijesti, sociologije, politike i građanskog odgoja, kao i drugi nastavnici osnovnih i srednjih škola. Izdaju se potvrde o usavršavanju.

🛒 Kotizacija: 15 €

📖 Priručnik: Sudionici će imati mogućnost povlaštene kupovine tematskog priručnika u digitalnom formatu.

📵 Snimka: Edukacija se ne snima i naknadno gledanje neće biti moguće.

O autoru i voditelju edukacije

Edukaciju “Simboli mržnje u 21. stoljeću” vodi Miljenko Hajdarović, iskusni povjesničar i sociolog s gotovo dva desetljeća rada u obrazovanju. Autor je i urednik desetak udžbenika (Povijest i Sociologija) te suautor kurikuluma za predmet Politika i gospodarstvo. Tijekom cijele karijere zalaže se za promicanje građanskog odgoja i obrazovanja u školama, s posebnim naglaskom na razvoj kritičkog mišljenja, medijske pismenosti i aktivnog građanstva među mladima.

Njegov pristup poučavanju temelji se na interdisciplinarnosti i primjeni suvremenih metoda, čime nastoji učiniti povijest relevantnom i bliskom učenicima današnjeg vremena. Kao predavač i edukator, redovito surađuje s kolegama nastavnicima, pomažući im u osmišljavanju inovativnih nastavnih praksi i uključivanju aktualnih društvenih tema u obrazovni proces.
